Lav et referat af nedenstående tekst:

Tekst:
Lokalisering- og logistikløsninger rimer måske ikke umiddelbart på pleje og omsorg. Ikke desto mindre er der i den nordjyske virksomhed Lyngsoe Systems, som lever af at udvikle logistik og lokaliseringsteknologi, stort fokus på teknologiske løsninger, der kan gøre arbejdet i sundhedssektoren mere effektivt og smidigt. Derfor får de mandag besøg af sundhedsminister, Ellen Trane Nørby (V), der skal høre mere om de teknologiske løsninger virksomheden har udviklet inden for sundhedssektoren. - Effektivitet og smarte løsninger betyder utroligt meget i en travl hverdag i sundhedsvæsenet. Lægen og sygeplejersken har jo ikke lyst til at bruge unødigt meget tid på logistik, men derimod på kerneopgaverne, nemlig at behandle patienter og yde pleje og omsorg. - Jeg glæder mig derfor meget til at høre om det arbejde, Lyngsoe Systems laver i sundhedssektoren, hvor de blandt andet har leveret løsninger til det nye Universitetshospital i Aarhus, siger Ellen Trane Nørby (V). På det nye Universitetshospital i Aarhus har man indbygget digitale logistikfaciliteter fra Lyngsoe Systems, som indebærer, at man ved hjælp af chips og GPS hurtigt kan lokalisere blandt andet medarbejdere, senge, kørestole og servicevogne over det samlede areal på 500.000 kvadratmeter. Systemet er altså med til at sikre hurtigere og mere effektive arbejdsgange og automatiserer en lang række processer på sygehuset. Det kan eksempelvis handle om at få blodprøver transporteret hurtigt fra sengestuen til laboratoriet via rørpost, så lægen kan få et hurtigt resultat og igangsætte den rigtige behandling.

Referat:
Virksomheden Lyngsoe Systems får mandag besøg af sundhedsministeren, der skal høre med om virksomhedens teknologiske løsninger inden for sundhedssektoren.